हादसे में बसपा नेता के बेटे की मौत
भास्कर संवाददाता | माहिलपुर
होशियारपुररोडपर गांव बहोवाल के पुल पर आल्टो कार, बुलेट मोटरसाइकिल और ट्रक की टक्कर में मोटरसाइकिल सवार बसपा नेता के बेटे की मौत हो गई। हादसे में कार सवार दो लोगों सहित ट्रक ड्राइवर गंभीर जख्मी हो गए। उन्हें होशियारपुर के सिविल अस्पताल में भर्ती करवाया गया है, जहां उनकी हालत नाजुक बनी हुई है। थाना चब्बेवाल की पुलिस ने कार चालक अमनदीप सिंह खिलाफ केस दर्ज किया है।
जानकारी के अनुसार बुधवार देर रात बसपा पंजाब के जनरल सेक्रेटरी विधानसभा हलका बंगा से पार्टी के उम्मीदवार ठेकेदार राजिंदर सिंह परसोवाल का बेटा बगराजप्रीत सिंह उर्फ प्रीत (23) अपने गांव परसोवाल से बुलेट मोटरसाइकिल (पीबी07एक्स-3277) पर गांव मुगोवाल रहा था। गांव बाहोवाल के पुल पर माहिलपुर की तरफ से रही तेज रफ्तार आल्टो कार से टकरा गया। टक्कर इतनी जबरदस्त थी कि बगराजप्रीत उछल कर पीछे रहे ट्रक (पीबी12एन-6769) के ड्राइवर की तरफ शीशे में जा घुसा और उसकी गर्दन धड़ से लगभग अलग हो गई। बगराजप्रीत की मौके पर ही मौत हो गई। उसके शव को मुश्किल से बाहर निकाला गया।
इस हादसे में कार सवार अमनदीप सिंह पुत्र भूपिंदर सिंह वासी बॉम्बेली, सुखविंदर सिंह पुत्र केवल सिंह निवासी जैतपुर और ट्रक ड्राइवर मलकीत सिंह पुत्र गुलजार सिंह निवासी फिड्डा जिला रोपड़ गंभीर जख्मी हो गए। हादसे का पता चलते ही बसपा पंजाब के अध्यक्ष अवतार सिंह करीमपुरी, गुरलाल सिंह सैला सहित गांव मुगोवाल के लोग और बड़ी संख्या में बसपा नेता घटनास्थल पर पहुंच गए। पुलिस ने कार चालक अमनदीप सिंह के खिलाफ केस दर्ज कर कार्रवाई शुरू कर दी है।
इंजीनियरिंग कर रहा था
बगराजप्रीतबसपा नेता राजिंदर सिंह का इकलौता बेटा था और वह रियात बहरा में इंजीनियरिंग का डिप्लोमा कर रहा था। बुधवार को वह कॉलेज से आते समय चब्बेवाल में अपनी दुकानों पर रुक गया। देर रात उसकी दर्दनाक सड़क हादसे में मौत हो गई। पुलिस ने शव का पोस्टमार्टम करवाकर परिवार वालों को सौंप दिया, जिसका 25 दिसंबर को बाद दोपहर संस्कार किया जाएगा।
bho_Deva mar_Deva hin_Deva hin_Deva bho_Deva hin_Deva hin_Deva